മന്ഥാനയുടെ മികവില് സതേണ് ബ്രേവ് ഫൈനലിലേക്ക് ദി ഹണ്ട്രെഡിന്റെ വനിത പതിപ്പിന്റെ ഫൈനലില് കടന്ന് സതേണ് ബ്രേവ്. ഇന്ന് നടന്ന മത്സരത്തില് ആദ്യം ബാറ്റ് ചെയ്ത ബ്രേവ് 100 പന്തില് മൂന്ന് വിക്കറ്റ് നഷ്ടത്തില് 166 റണ്സാണ് നേടിയത്. 52 പന്തില് 78 റണ്സ് നേടിയ സ്മൃതി മന്ഥാനയും 34 പന്തില് 53 റണ്സ് നേടിയ ഡാനിയേല് വയട്ടുമാണ് ബ്രേവിനായി തിളങ്ങിയത്. സോഫിയ ഡങ്ക്ലി 13 പന്തില് 23 റണ്സുമായി പുറത്താകാതെ നിന്നു. മറുപടി ബാറ്റിംഗിനിറങ്ങിയ വെല്ഷ് ഫയര് 127 റണ്സാണ് 4 വിക്കറ്റ് നഷ്ടത്തില് നേടിയത്. ബ്രയോണി സ്മിത്ത്33, ജോര്ജ്ജിയ റെഡ്മയിന്35, സോഫിയ ലഫ്30 എന്നിവരാണ് വെല്ഷിന് വേണ്ടി റണ്സ് കണ്ടെത്തിയത്.